
住谞讛讚专讬谉 讻讙 注"讘 - 驻讬专讜砖 砖讟讬讬谞讝诇抓

讜讗诪专 专讘 讚讬诪讬 讘专讬讛 [讘谞讜] 砖诇 专讘 谞讞诪谉 讘专讬讛 [讘谞讜] 砖诇 专讘 讬讜住祝: 诪讚讜讘专 讘讗讜驻谉 诪住讜讬讬诐 讜讻讙讜谉 讚拽讘诇讬讛 注诇讬讛 讘讞讚 [砖拽讬讘诇 注诇讬讜 讗转 讛拽专讜讘 讛讝讛 讻讗讞讚 讛讚讬讬谞讬诐] 讜注诪讜 砖谞讬诐 讗讞专讬诐 讻砖专讬诐. 讜讗诐 讻讘专 谞讞诇拽讜 专' 诪讗讬专 讜讞讻诪讬诐 讘注谞讬谉 讞讝专讛 讻讝讜 诪讚讜注 砖谞讜 讘诪砖谞转谞讜 讚讬谉 砖讛讜讗 讚讜诪讛 讘讻诇 讚讘专 诇讛诇讻讛 讝讜?


 讜诪砖讬讘讬诐:  爪专讬讻讗 [谞爪专讻讛] 诇讜诪专 讘砖谞讬 讛诪拽专讬诐: 讚讗讬 转谞讗 [砖讗讬诇讜 讛讬讛 砖讜谞讛] 专拽 "讗讘讗" 讜"讗讘讬讱" 鈥� 讛讬讬转讬 讗讜诪专 讻讬 专拽 讘讛讗 拽讗诪专讬 专讘谞谉 讚诇讗 诪爪讬 讛讚专 讘讬讛 [讘讝讛 讗诪专讜 讞讻诪讬诐 砖讗讬谞讜 讬讻讜诇 诇讞讝讜专 讘讜] 诪砖讜诐 砖讗讘讗 讜讗讘讬讱 讞讝讜 诇注诇诪讗 [专讗讜讬讬诐 讛诐 讘讻诇诇], 砖讛专讬 讻砖专讬诐 讛诐 诪讻诇 讘讞讬谞讛 讜专拽 讘讚讬谉 讝讛 讗讬谞诐 专砖讗讬诐 诇讚讜谉 诪驻谞讬 拽专讘转诐, 讗讘诇 诇注砖讜转 讞讚 [讗讞讚] 砖讬讛讬讛 谞讗诪谉 讻讘讬 转专讬 [讻砖谞讬诐], 讚诇注诇诪讗 诇讗 讞讝讬 [砖讘讻诇诇 讗讬谞谞讜 专讗讜讬] 鈥� 讗讬诪讗 [讗诪讜专]: 诪讜讚讜 诇讬讛 [砖诪讜讚讬诐 讛诐 诇讜] 诇专' 诪讗讬专 砖讘讝讛 讬讜讻诇 诇讞讝讜专 讘讜 诪讛住讻诪转讜. 讜诇讻谉 讛讬讛 爪讜专讱 诇砖谞讜转 讗转 诪砖谞转谞讜.


 讜诇讛讬驻讱, 讜讗讬 讗砖诪注讬谞谉 讘讛讗 [讜讗讬诇讜 讛讬讛 诪砖诪讬注 诇谞讜 专拽 讘讝讛], 讘注讚 讗讞讚 砖讛讗诪讬谞讜讛讜 讻砖谞讬诐, 讛讬讬谞讜 讗讜诪专讬诐 讻讬 讚讜讜拽讗 讘讛讗 拽讗诪专 [讘讝讛 讗诪专] 专' 诪讗讬专 砖讬讻讜诇 诇讞讝讜专, 讗讘诇 讘讛讛讬讗 [讘讗讜转讜 注谞讬谉] 砖诇 讗讘讗 讜讗讘讬讱 鈥� 讗讬诪讗 [讗诪讜专]: 砖诪讗 诪讜讚讜 诇讛讜 诇专讘谞谉 [诪讜讚讛 讛讜讗 诇讛诐, 诇讞讻诪讬诐], 注诇 讻谉 爪专讬讻讗 [谞爪专讻讛] 诇讜诪专 砖谞讬讛诐.


 讗转 讛拽讜砖讬 讛讝讛 转讬专爪谞讜, 讜讗讜诇诐 注诇 注讬拽专 讛讛住讘专 诪拽砖讬诐: 讛讗 诪讚拽转谞讬 专讬砖讗 [讛专讬 诪诪讛 砖砖谞讬谞讜 讘转讞讬诇讛] 讘诇砖讜谉 讬讞讬讚, "讝讛 驻讜住诇 讚讬讬谞讜 砖诇 讝讛", 讜住讬驻讗 [讜住讜驻讜] 砖诇 讛注谞讬谉 砖谞讬谞讜 讘诇砖讜谉 专讘讬诐, "注讚讬讜", 讗诇诪讗 [诪讻讗谉] 砖讚讜拽讗 讘讚讬讜拽 拽转谞讬 [砖谞讛] 讜讗讬谉 诇转拽谉 "注讚讜" 讘诪拽讜诐 "注讚讬讜".


讗诪专 专' 讗诇注讝专: 讻讗谉 诪讚讜讘专 讘讘讗 讛讜讗, 讻诇讜诪专, 讗讞讚 讛爪讚讚讬诐 讜注讜讚 讗讚诐 讗讞专, 诇驻讜住诇谉 讗转 讛注讚讬诐 诪砖讜诐 驻住讜诇 砖讘讛诐.


 讜转讜讛讬诐:  讻诇 讻诪讬谞讬讛 [讜讻讬 讛讻诇 讘讻讜讞讜]?! 讜讛诇讗 谞讜讙注 讘注讚讜转讜 讛讜讗 讜讻讬爪讚 谞讗诪讬谉 诇讜 诇驻讜住诇诐 讻砖讛讜讗 诪住讬讬注 注诇 讬讚讬 讻讱 诇注爪诪讜?


讗诪专 专讘 讗讞讗 讘专讬讛 [讘谞讜] 砖诇 专讘 讗讬拽讗: 讻讙讜谉 砖拽专讗 注诇讬讜 注专注专, 讻诇讜诪专, 砖讗讬谞谞讜 驻讜住诇诐 讘讚讘专讬诐 住转诐 讗诇讗 讛讜讗 诪爪讗 诪拽讜诐 诇注专注专 注诇 讻砖专讜转讜 讜诇讻谉 讗驻砖专 诇讞砖讜讘 砖注讚讜转讜 转爪讟专祝.


 讜砖讜讗诇讬诐:  注专注专 讚诪讗讬 [砖诇 诪讛, 讘讗讬讝讛 注谞讬谉]? 讗讬诇讬诪讗 注专注专 [讗诐 转讗诪专] 讚讙讝诇谞讜转讗 [砖诇 讙讝诇谞讜转] 砖讛讜讗 诪注讬讚 注诇讬讜 砖讞讟讗 讘讙讝诇 讗讜 讘注讘讬专讛 讗讞专转 砖诪讞诪转讛 讛讜讗 驻住讜诇 鈥� 讻诇 讻诪讬谞讬讛 [讜讻讬 讛讻诇 诪诪谞讜] 讜讻讬 讬讻讜诇 讛讜讗 诇注砖讜转 讝讗转? 讛专讬 谞讜讙注 讘注讚讜转讜 讛讜讗 讜讗讬谞讜 谞讗诪谉.


讗诇讗: 注专注专 砖诇 驻讙诐 诪砖驻讞讛, 砖讛讜讗 讗讜诪专 砖讛讜讗 驻住讜诇 诇注讚讜转 诪砖讜诐 驻讙诐 砖讘诪砖驻讞转讜, 讜讻讙讜谉 砖诪注讬讚 注诇讬讜 砖讛讜讗 诪诪砖驻讞转 注讘讚讬诐, 讜讘注谞讬谉 讝讛 谞讞诇拽讜: 专' 诪讗讬专 住讘专 [住讘讜专]: 讻讬 讛谞讬 [讗诇讛], 讙诐 讛诪转讚讬讬谉 讜讙诐 讛注讚 砖注诪讜 鈥� 注诇 讛诪砖驻讞讛 砖诇 讛注讚 讛讗讞专 拽诪住讛讚讬 [讛诐 诪注讬讚讬诐], 砖讛讬讗 诪砖驻讞讛 驻住讜诇讛, 讜讗讬讛讜 [讜讛讜讗, 讛注讚] 诪诪讬诇讗 拽驻住讬诇 [谞驻住诇] 讜讗讬谉 讝讜 讗讬驻讜讗 注讚讜转 讛谞讜讙注转 讬砖讬专讜转 诇诪砖驻讟讜 砖诇 讛诪转讚讬讬谉, 讜专讘谞谉 住讘专讬 [讜讞讻诪讬诐 住讘讜专讬诐] 讻讬 住讜祝 住讜祝 谞讜讙注 讘注讚讜转讜 讛讜讗, 讜讻讬讜谉 砖讻讱 讗讬 讗驻砖专 诇讛讗诪讬谉 诇讜 诇注谞讬谉 讚讬谉 讝讛.


讗 讻讬 讗转讗 [讻讗砖专 讘讗] 专讘 讚讬诪讬 诪讗专抓 讬砖专讗诇 诇讘讘诇, 讗诪专 讘砖诐 专' 讬讜讞谞谉: 讛诪讞诇讜拽转 讻讗谉 讛讬讗 讘砖转讬 讻讬转讬 [讻讬转讜转, 拽讘讜爪讜转] 注讚讬诐, 砖讗讞讚 讛爪讚讚讬诐 讗讜诪专 砖讬砖 砖转讬 拽讘讜爪讜转 注讚讬诐 讛诪注讬讚讜转 诇讟讜讘转讜, 讜讛爪讚 讛砖谞讬 讟讜注谉 砖拽讘讜爪讛 讗讞转 砖诇 注讚讬诐 驻住讜诇讛 讛讬讗, 讜讘诪拽专讛 讝讛 讗讬谞谞讜 谞讜讙注 讘讚讘专 砖讻谉 讬砖 注讚讬诐 讗讞专讬诐 讻谞讙讚讜, 


砖诇讚注转 专' 诪讗讬专: 爪专讬讱 诇讘专专 诪专讗砖 讗诐 讘讗诪转 诪爪讜讬讬诐 讻诇 讛注讚讬诐 砖讘注诇 讛讚讬谉 讟讜注谉 砖讬砖谞诐, 讜诪讗讞专 讜讗讻谉 谞诪爪讗讬诐 注讚讬诐 讗诇讛, 讜讙诐 讬砖 注讚讬诐 谞讜住驻讬诐 鈥� 讗讬谉 谞驻讙注 讛爪讚 讛诪讘讬讗 讗讜转诐 讗诐 谞驻住诇转 注讚讜转 砖诇 拽讘讜爪讛 讗讞转 (转讜住'). 讜讗讬诇讜 专讘谞谉 住讘专讬 [讞讻诪讬诐 住讘讜专讬诐] 砖讗讬谞讜 爪专讬讱 诇讘专专, 讜诇讻谉 讬讻讜诇 诇拽专讜转 砖诇讗 讬讘讜讗讜 讛注讚讬诐 讛讗讞专讬诐 讜讘讬谞转讬讬诐 讬驻住讬讚 爪讚 讗讞讚 讘诪砖驻讟 诪驻谞讬 讟注诐 讝讛. 讗讘诇 讘讻转 讗讞转 砖诇 注讚讬诐 诇讚讘专讬 讛讻诇 讗讬谉 讬讻讜诇 诇驻讜住诇谉. 讚讗诪专讜


诇驻谞讬讜 专讘 讗诪讬 讜专讘 讗住讬 诇驻谞讬 专' 讬讜讞谞谉: 讗诐 讗讬谉 砖诐 讗诇讗 讻转 讗讞转 砖诇 注讚讬诐 诪讛讜 讛讚讬谉 讘讻讙讜谉 讝讛?


注诇 砖讗诇讛 讝讜 转讜讛讬诐: 讗讬谉 砖诐 讗诇讗 讻转 讗讞转? 讜讛讗诪专转 [讜讛专讬 讻讘专 讗诪专转]: 讗讘诇 讘讻转 讗讞转 鈥� 讚讘专讬 讛讻诇 讗讬谉 讬讻讜诇 诇驻讜住诇谉! 讗诇讗 讬砖 诇讜诪专 讻讬 讛砖讗诇讛 讛讬转讛 讝讜: 讗诐 诇讗讞专 讝诪谉 讗讬谉 砖诐 讗诇讗 讻转 讗讞转 讜讻讙讜谉 砖谞诪爪讗转 讻转 砖谞讬讛 拽专讜讘讬谉 讗讜 驻住讜诇讬谉 诪讛讜? 讛讗诐 讬讻讜诇 讗讜转讜 讗讚诐 诇讟注讜谉 讻讬 诇讗 讛讬讛 讘注诇 讛讚讬谉 专砖讗讬 诇驻住讜诇 讗转 讛注讚讬诐 讛诪注讬讚讬诐 讻谞讙讚讜, 砖讛专讬 谞转讘专专 砖讗诇讛 讛讬讜 注讚讬诐 讬讞讬讚讬诐?


讗诪专 诇讛谉: 讻讘专 讛注讬讚讜 注讚讬诐 讛专讗砖讜谞讬诐 讜谞转拽讘诇讛 注讚讜转诐 讜砖讜讘 讗讬 讗驻砖专 诇讘讟诇 注讚讜转 讝讜. 讗讬讻讗 讚讗诪专讬 [讬砖 砖讗讜诪专讬诐] 讻讬 讗诪专 讚讘专 讝讛 专讘 讗砖讬 讜诇讗 专' 讬讜讞谞谉: 讻讘专 讛注讬讚讜 注讚讬诐 讛专讗砖讜谞讬诐.


讜砖讜讗诇讬诐: 谞讬诪讗 [讛讗诐 谞讗诪专] 讻讬 专' 诪讗讬专 讜讞讻诪讬诐 讘驻诇讜讙转讗 [讘诪讞诇讜拽转] 砖诇 专讘讬 讜专讘谉 砖诪注讜谉 讘谉 讙诪诇讬讗诇 拽诪讬驻诇讙讬 [谞讞诇拽讜]?!


讚转谞讬讗 [砖讻谉 砖谞讬谞讜 讘讘专讬讬转讗]: 讛讘讗 诇讬讚讜谉 讘砖讟专 讜讘讞讝拽讛, 砖讛讬讛 讗讚诐 诪讞讝讬拽 讘拽专拽注 讜讟注谞讜 讻谞讙讚讜 砖讗讬谉 讛拽专拽注 砖诇讜, 讜讛讜讗 讟讜注谉 砖谞诪爪讗 讘讬讚讜 砖讟专 讛诪讻讬专讛, 讜讟讜注谉 注讜讚 讻讬 讻讘专 讬砖 诇讜 讞讝拽讛 砖诇 砖诇讜砖 砖谞讬诐 注诇 讛拽专拽注 (讜讗讬谞讜 讝拽讜拽 注讜讚 诇砖讟专 讻专讗讬讛) 鈥� 讛专讬讛讜 谞讬讚讜谉 讘砖讟专, 砖讬砖 诇讘专专 讗转 诪讛讜转讜 砖诇 砖讟专 讝讛 讗诐 讗诪讬转讬 讛讜讗 讗诐 诇讗讜, 讚讘专讬 专讘讬. 讜专讘谉 砖诪注讜谉 讘谉 讙诪诇讬讗诇 讗讜诪专: 讛专讬讛讜 谞讬讚讜谉 讘讞讝拽讛.


讜讛讜讬谞谉 [讜注住拽谞讜] 讘讛 讘讛诇讻讛 讝讜, 讜转讛讬谞讜: 讛讗诐 讗诪专 专讘谉 砖诪注讜谉 讘谉 讙诪诇讬讗诇 砖谞讬讚讜谉 讘讞讝拽讛 讜诇讗 讘砖讟专, 砖讗讬谞讜 专砖讗讬 诇讚讜谉 讘砖讟专?! 讗诇讗 讗讬诪讗 [讗诪讜专] 讻讬 讻讜讜谞转讜 讛讬讗 砖讗祝 讘讞讝拽讛 谞讬讚讜谞讬诐 砖讬讻讜诇 诇住诪讜讱 注诇 讻诇 讟注谞讛 砖讬专爪讛,


讜拽讬讬诪讗 诇谉 [讜诪讜讞讝拽 讘讬讚讬谞讜] 砖讘住讬住 讛诪讞诇讜拽转 讛讜讗 讘砖讗诇讛 讛讗诐 爪专讬讱 诇讘专专 驻诇讬讙讬 [谞讞诇拽讜], 砖诇讚注转 专讘讬 讻讬讜谉 砖讬砖 砖讟专 讬砖 诇讘专专 讗转 讛讬住讜讚 讛专讗砖讜谉 砖诇 讛讞讝拽讛 鈥� 讜讛讜讗 讛砖讟专, 讜诇讚注转 专讘谉 砖诪注讜谉 讘谉 讙诪诇讬讗诇 讬讻讜诇 讛诪讞讝讬拽 讘拽专拽注 诇讟注讜谉 砖讗讬谉 爪讜专讱 诇讘专专 讗诐 讛砖讟专 讗诪讬转讬 砖讻谉 讚讬 讘讞讝拽讛, 讜讗讬谉 爪专讬讱 诇讚讜谉 讻诇诇 讘砖讟专.


 讜讚讜讞讬诐:  诇讗, 讗讬谉 砖转讬 讛诪讞诇讜拽讜转 讝讛讜转, 讗诇讬讘讗 [诇砖讬讟转讜] 砖诇 专讘谉 砖诪注讜谉 讘谉 讙诪诇讬讗诇 讻讜诇讬 注诇诪讗 诇讗 驻诇讬讙讬 [讛讻诇 讗讬谞诐 讞诇讜拽讬诐] 砖讗讬谉 爪专讬讱 诇讘专专, 讻讬 驻诇讬讙讬 [讻讗砖专 谞讞诇拽讜] 讛专讬 讝讛 讗诇讬讘讗 [注诇 驻讬 砖讬讟转讜] 砖诇 专讘讬, 砖专' 诪讗讬专 住讘讜专 讻砖讬讟转 专讘讬,

